מלאכת בורר 4

תנאים להתיר

רש"י (עד. ד"ה פטור, אוכל, ובורר)

ר"ח (עד: ד"ה המולל מלילות)

מ"ב (שיט:ה)

תוס' (עד. ד"ה בורר ואוכל)

ערוך השולחן (שיט:טז)

בה"ל (שיט:א ד"ה הבורר)

חיי אדם (כלל טז:א)

ר"ן (לב. בדפי הרי"ף ד"ה אמר רב פפא)

שלטי גבורים (על הר"ן בדפי הרי"ף לב. אות ג)

רמ"א שמ:ג [ט"ז שם שמ:ב ופמ"ג שם]

[חזון איש ס' סא ד"ה ומש"כ הט"ז]

ערוך השולחן אורח חיים סימן שיט סעיף טז

ודע דלהרמב"ם כל פסולת מתוך אוכל חייב ולא כן דעת הטור דס"ל דאם האוכל מרובה בורר הפסולת ולא עוד אלא דבאוכל מרובה בורר הפסולת ובפסולת מרובה אסור אפילו לטלטלו שהאוכל בטל בהפסולת ואימתי בורר האוכל ומניח הפסולת כשבעצם האוכל מרובה אלא דבטורח הברירה יש יותר טירחא בברירת הפסולת כגון שהוא דק בכה"ג נוטל האוכל ומניח הפסולת ע"ש וזהו דרך התוס' שם אבל הפוסקים לא הסכימו לזה וזהו שכתבו רבותינו בעלי הש"ע בסעיף ד' הבורר פסולת מתוך אוכל אפילו בידו אחד חייב ואפילו האוכל מרובה ויש יותר טורח בברירת האוכל אפ"ה לא יברור הפסולת אפילו כדי לאכול לאלתר עכ"ל וזהו להוציא מדברי הטור וגם זה שכתב הטור דבפסולת מרובה אסור לטלטלו דבטל ברוב השמיטו ג"כ וטעמם ברור דאיך שייך ביטול אוכל בפסולת הא בע"כ אינו בטיל דעומד לאכילה ומה גם אם הפסולת ראוי למאכל בהמה הרי מותר בטלטול:

חיי אדם חלק ב-ג (הלכות שבת ומועדים) כלל טז סעיף א

הבורר פסולת מתוך האוכל, אם האוכל מרובה על הפסולת, חייב(א) אפילו בורר בידו לאכול לאלתר, דזו היא מלאכת ברירה ממש לברור המועט מתוך המרובה. וכשם שאסור לבשל לאכול לאלתר, כך אסורים כל המלאכות אפילו לאכול לאלתר. ואם היתה הפסולת מרובה על האוכל, אסור לברור הפסולת לכולי עלמא, דהא על כל פנים הפסולת אסור בטלטול, ודעת רוב הפוסקים דחייב, דלעולם דרך ברירה הוא לברור פסולת מאוכל. ויש אומרים דבזה אפילו הבורר האוכל מן הפסולת, חייב, דכיון דהפסולת מרובה, דרך ברירה לברור המועט מן המרובה. ולכן נראה לי להחמיר כשפסולת מרובה על האוכל דאסור לברור אפילו האוכל ומכל שכן הפסולת(ב):